iraklixyz/georgian-wikipedia-cleaned huggingface dataset:
მომავლის ადამიანები

მომავლის ადამიანები — როჯერ პრაისის მიერ გადაღებული ამავე სახელწოდების მქონე ბრიტანული სერიალის რიმეიქია. ეთერშია კომპანია -ს ეთერში 2013 წლის 9 ოქტომბრიდან. ჯერჯერობით დამტკიცებულია 1 სეზონი, რეიტინგების მაჩვენებელი გადაწყვეტს განახლდება თუ არა ის მეორე სეზონზე.

სიუჟეტი
დედამიწაზე არსებობენ ორი სახის ადამიანები — ჩვეულებრივი და განსაკუთრებული შესაძლებლობების მქონე. სერიალის გმირები კაცობრიობის ევოლუციის ნახტომები არიან, ადამიანთა თაობა რომელთაც პარანორმალური შესაძლებლობები გააჩნიათ - მომავლის ადამიანები. სტივენ ჯეიმისონი 15 წლის მანძილზე ჩვეულებრივი თინეიჯერი იყო, სანამ ერთ მშვენიერ დღეს არ მიხვდა რომ მას თავში უცნაური ხმები ჩაესმის და ამასთან ერთად ძილში ტელეპორტირებაც არ დაიწყო.ახლა კი ის ისეთ დონემდეა მისული, რომ ეჭვიც კი ეპარება საკუთარი თავის ნორმალურობაში. სასოწარკვეთილი სტივენი გადაწყვეტს ერთ-ერთ მოსაუბრე ხმას მოუსმინოს მისსავე გონებაში. ის მიჰყვება ხმას და გაიცნობს მომავლის ადამიანებს — ჯონს, კარას და რასელს - გენეტიკურად დაწინაურებულ ადამიანებს, რომელთაც ტელეკინეზის, ტელეპორტაციის და ტელეპატიური ურთიერთობების შესაძლებლობა გააჩნიათ. მომავლის ადამიანებს უდიდესი საფრთხე შეიარაღებული მეცნიერების ჯგუფის მხრიდან ემუქრებათ, რომლებიც საკუთარ თავს ულტრას უწოდებენ. მათი ხელმძღვანელია დოქტორი ჯედაკია პრაისი. ულტრა ხვალინდელ ადამიანებს არსებული რასის მიმართ საფრთხედ მიიჩნევს, ამიტომ მათ მალვა მიტოვებულ მეტროს სადგურში უწევთ. მალე სტივენი გაიგებს, რომ ულტრას უფროსი მისი ღვიძლი ბიძა აღმოჩნდება, რომელიც მას არჩევანის წინაშე აყენებს - ან მათთან იმუშავებს, ან ყველა მისი ახლობელი დაზარალდება. დაბნეული სტივენი, რომელმაც არ იცის რომელი მხარე აირჩიოს, გადაწყვეტს დაისახოს საკუთარი მისია, გზა რომელიც წაიყვანს ბნელ წარსულში, სადაც მამამისი უცნაურ ვითარებაში გაუჩინარდა.

როლებში
რობი ამელი — სტივენ ჯეიმისონი
ლუკ მიჩელი — ჯონ იანგი
პეიტონ ლისტი — კარა ქობურნი
აარონ იო — რასელ ვონი
მედლინ მანტოკი — ასტრიდ ფინჩი
მარკ პელეგრინო — ჯედიკაია პრაისი

ეპიზოდები
ეპიზოდების სია
თოვლმავალი

თოვლმავალი — მექანიკური სატრანსპორტო საშუალება, რომელიც განკუთვნილია თოვლზე სასიარულოდ. თოვლმავალს არ სჭირდება სპეციალური გზა ან ბილიკი. არსებობს თოვლმავლის სხვადასხვა სახეობები, რომლებიც განკუთვნილია, როგორც ღრმა თოვლში, ასევე ტყეებში სასიარულოდ. თუმცა ძირითადად თოვლმავალს იყენებენ ღია ადგილებში, მათ შორის გაყინულ ტბებზე სასიარულოდ. როგორც წესი, თოვლმავალზე ორი ადამიანი ეტევა.

თოვლმავლით სიარული შეიძლება აღმოჩნდეს ძალიან საშიში და ტრავმატული, თუ არ იქნება გათვალისწინებული შესაძლო საფრთხეები და უყურადღებოდ დარჩება ტექნიკური უსაფრთხოება.
რადიოტელეგრაფი

რადიოტელეგრაფი — რადიოთი ტექსტური ინფორმაციის გადაცემის (გაცვლის) საშუალება. ანბანის ასოები წარმოდგენილია წერტილებისა და ტირეების სახით (მორზეს კოდი). ამჟამად ეს ტექნოლოგია ძირითადად გამოიყენება ენთუზიასტი-მოყვარულების მიერ, ასევე სხვადასხვა სასიგნალო შუქურების სიგნალებში და იშვიათად — სამომსახურეო კავშირში.
იახტა

იახტა (, -დან — ტარება, სდევა) — თავდაპირველად მსუბუქი, სწრაფი გემი კერძო პირების გადასაყვანად, რომელიც აღჭურვილი იყო გემბანითა და კაიუტით (კაიუტებით). თანამედროვე გაგებით — ნებისმიერი გემი, რომელიც განკუთვნილია სპორტული ან ტურისტული მიზნებისთვის და დასასვენებლად. იახტებს ეკუთვნის ლაინერი, რომელიც განკუთვნილია კომერციული მიზნებისთვის, დიდი რაოდენობის მგზავრების გადასაყვანად (როდესაც ძირითადი მიზანი — სატრანსპორტოა და არა გომალდის ბორტზე დასვენება და გართობა) და სხვა სატრანსპორტო მიზნებისთვის.
ოთარ გაბელია

ოთარ გაბელია (დ. 24 მარტი, 1953, ზუგდიდი, საქართველოს სსრ) — ქართველი და საბჭოთა ფეხბურთელი, მეკარე. სათამაშო კარიერის დასრულების შემდეგ — ფეხბურთის მწვრთნელი. სხვადასხვა დროს იცავდა ზუგდიდის „დინამოს“, სოხუმის „დინამოს“, ქუთაისის „ტორპედოს“, თბილისის „დინამოსა“ და საბჭოთა კავშირის ეროვნული ნაკრების ღირსებას. საბჭოთა კავშირის ჩემპიონი (1978), ვიცე-ჩემპიონი (1977) და ბრინჯაოს პრიზიორი (1981), საბჭოთა კავშირის თასის მფლობელი (1979) და ფინალისტი (1980), ევროპის თასების მფლობელთა თასის (1981) მფლობელი თბილისის „დინამოს“ შემადგენლობაში. საბჭოთა კავშირის სპორტის დამსახურებული ოსტატი (1981). ღირსების ორდენის კავალერი (1998).

საკლუბო კარიერა
ფეხბურთის თამაში დაიწყო 1963 წელს ზუგდიდში მწვრთნელ ვ. ბუკიასთან. თამაშობდა ზუდგიდის „დინამოსა“ (1970–1971) და სოხუმის „დინამოს“ რიგებში (1972–1973). 1974–1976 წლებში იცავდა ქუთაისის „ტორპედოს“ ღირსებას, რომლის შემადგენლობაში პირველი ლიგის საკავშირო ჩემპიონატების 109 შეხვედრაში მიიღო მონაწილეობა.

1977 წლიდან თბილისის „დინამოს“ რიგებშია. ძირითად შემადგენლობაში დებიუტი ჰქონდა იმავე წლის 22 მაისს. 1983 წლის სეზონს ქუთაისის „ტორპედოში“ ატარებს. 1985 წლიდან კი კვლავ თბილისის „დინამოს“ ღირსებას იცავს. საფეხბურთო კარიერას 1989 წელს, ამავე კლუბში ასრულებს.

ოთარ გაბელიამ თბილისის „დინამოს“ შემადგენლობაში უმაღლესი ლიგის საკავშირო ჩემპიონატების 271 მატჩი ჩაატარა. ევროპული საერთაშორისო საფეხბურთო ტურნირების ფარგლებში „დინამოს“ ღირსება 32 შეხვედრაში დაიცვა, აქედან 17 — თასების მფლობელთა თასის, 11 — უეფა-ს თასის და 4 — ევროპის ჩემპიონთა თასის გათამაშებაში.

სანაკრებო კარიერა
1979 წლის 21 ნოემბერს საერთაშორისო ამხანაგური მატჩი ითამაშა საბჭოთა კავშირის ეროვნული ნაკრების შემადგენლობაში გფრ-ს ნაკრების წინააღმდეგ.

მიღწევები
საკლუბო
დინამო თბილისი
საბჭოთა კავშირის ჩემპიონატი
ჩემპიონი: 1978
ვიცე-ჩემპიონი: 1977
ბრინჯაოს პრიზიორი: 1981

საბჭოთა კავშირის თასი
თასის მფლობელი: 1979
ფინალისტი: 1980

ევროპის თასების მფლობელთა თასი
თასის მფლობელი: 1981

სანაკრებო
საქართველოს სსრ ნაკრები

ვიცე-ჩემპიონი: 1979

ინდივიდუალური
საბჭოთა კავშირის საუკეთესო მეკარე: 1979
ლევ იაშინის კლუბის წევრი

ფაქტები
1979 წლიდან ოთარ გაბელია თბილისის „დინამოს“ ძირითადი მეკარე გახდა და საკლუბო კარიერაში ეს სეზონი მისთვის ერთ-ერთ ყველაზე გამორჩეულ სეზონად ითვლება.

1979 წლის 11 აგვისტოს გაბელიამ საბჭოთა კავშირის თასის ფინალში მოსკოვის „დინამოს“ წინააღმდეგ, მატჩისშემდგომი პენალტების სერიაში სამი 11-მეტრიანი მოიგერია, როდესაც ჯერ მახოვიკოვის, შემდეგ პეტრუშინის და ბოლოს გაზაევის დარტყმული ბურთები აიღო, რითაც თბილისელებს კლუბის ისტორიაში მეორედ მოუპოვა საპატიო ჯილდო.

1979 წელს დაასახელეს საბჭოთა კავშირის საუკეთესო მეკარედ.

იმავე წელს დასახელებული იყო საბჭოთა კავშირის წლის 33 საუკეთესო ფეხბურთელის სიაში.

2011 წლის 17 მაისს საქართველოს სპორტისა და ახალგაზრდობის საქმეთა სამინისტროს გადაწყვეტილებით, თბილისის „დინამოს“ მიერ თასების მფლობელთა თასის მოპოვების 30 წლის იუბილესთან დაკავშირებით 1981 წლის თბილისის „დინამოს“ სრულ შემადგენლობასა და სამწვრთნელო შტაბთან ერთად — ოთარ გაბელიას საქართველოს სპორტის რაინდის წოდება მიენიჭა.

საყოველთაოდ აღიარებულია ყველა დროის ერთ-ერთ საუკეთესო ქართველ მეკარედ.
რობერტ სკოტი

}. ამ ნაბიჯის განხორციელებით მან საკუთარი სახელი სამუდამოდ დაუკავშირა ანტარქტიკას.

სკოტის სიკვდილის შემდეგ იგი ბრიტანეთის ეროვნული გმირი გახდა. ეს სტატუსი 50 წელზე მეტი ხნის განმავლობაში შენარჩუნდა და მტკიცდებოდა ქვეყნის მასშტაბით აგებული უამრავი მემორიალით. საუკუნის უკანასკნელ ათასწლეულებში ტერა-ნოვას ექსპედიციის ისტორია გარკვეულ ხელახალ შეფასებას დაექვემდებარა, მკვლევრების ყურადღება მიიპყრო ექსპედიციის კატასტროფულმა ფინალმა, რომელმაც სკოტისა და მისი ამხანაგების სიცოცხლე შეიწირა. საზოგადოების თვალში შეურყეველი გმირიდან სკოტი გადაიქცა მრავალრიცხოვანი დავების ობიექტად, რომელთა მსვლელობისასაც გაჩნდა კითხვები მისი პირადი თვისებებისა და კომპეტენციის შესახებ. ამავე დროს, თანამედროვე მკვლევრები სკოტის ფიგურას საერთო ჯამში დადებითად აფასებენ, ხაზს უსვამენ მის პირად სიმამაცესა და სიმტკიცეს, აღიარებენ შეცდომებს, მაგრამ ექსპედიციის ფინალს ძირითადად მიაწერენ უიღბლობას, კერძოდ კი, ცუდ ბუნებრივ პირობებს.
ბასიანა

ბასიანა (სერბულად: ან ) — ანტიკური რომაული ქალაქი პანონიაში (დღეს სრემის რეგიონი ვოივოდინას პროვინციაში, სერბეთი). ქალაქი მდებარეობდა რუმის მუნიციპალიტეტის სოფელ დონი-პეტროვციში. ბასიანა იყო სრემის სიდიდით მეორე ქალაქი, სირმიუმის შემდეგ. ქალაქი სწორედ სირმიუმისა და სინგიდუნუმის დამაკავშირებელ გზაზე მდებარეობდა.

ისტორია
ბასიანა დაარსდა საუკუნეში, როგორც ავტონომიური კივიტასი და საუკუნემდე იარსება. ქალაქმა 124 წელს მიიღო მუნიციპიუმის სტატუსი, ხოლო 214 წლიდან მოიხსენიება როგორც კოლონია. თავდაპირველად, ქალაქი პანონიის პროვინციის შემადგენლობაში შედიოდა, თუმცა ამ პროვინციის დაყოფის შემდეგ, ბასიანა ქვემო პანონიის ნაწილი ( საუკუნე) და შემდეგ პანონია-სეკუნდას ნაწილი ( საუკუნე) გახდა. ქალაქი პანონიის უმნიშვნელოვანესი დასახლება იყო. გვიანი რომის იმპერიის დროს ბასიანა უმაღლესი ოფიციალური პირის — პანონიე სეკუნდას ბასიანას პროკურატორის სატახტო ქალაქი იყო. საუკუნეში ბასიანა გინეცია და ქრისტიანული ეპარქიის ცენტრი გახდა.

 საუკუნის შუა წელში ქალაქი ჰუნებმა დაიპყრეს. 468 წელს ჰუნების ბელადის, ატილას ვაჟმა, დენგიზიკმა ბასიანა გაანადგურა, მაგრამ ჰუნ-ოსტგუთთა ბრძოლაში განცდილი დიდი მარცხის შემდეგ, ქალაქი ოსტგუთმა ვალამირმა აიღო. რამდენიმე ათეული წლის განმავლობაში, რეგიონი ჰუნებს, ოსტგუთებს, გეპიდებსა და ლანგობარდებს შორის ბრძოლის სცენად იქცა. 510 წელს აღმოსავლეთ რომის იმპერიისა და ოსტგუთთა ხელშეკრულებით სრემის რეგიონი ორად გაიყო, ბასიანა კი — აღმოსავლეთ რომის იმპერიას მიეკუთვნა. როცა აღმოსავლეთ რომის იმპერიამ, გეპიდების დამარცხების შემდეგ დაიბრუნა სრემი, შეიქმნა ახალი პროვინცია — პანონია, რომლის ცენტრი სირმიუმი გახდა. ბასიანა ამ პროვინციის შემადგენლობაში შევიდა. საუკუნის მეორე ნახევარში, სერმის მთელი რეგიონი ხუნძებმა დაიპყრეს.

არქეოლოგია
დღეს ძველი ქალაქის მხოლოდ მცირე ნაწილია შემორჩენილი და დაცული. არქეოლოგიური გათხრები დაიწყო 1882 წელს და გრძელდებოდაა 1935 წლამდე. ამ დროის განმავლობაში კედლები, კოშკი, კერამიკა, მონეტები, ქანდაკებები და მოზაიკა იქნა აღმოჩენილი.
ნორვეგიის ანტარქტიკული ექსპედიცია (1910-1912)

ნორვეგიის 1910—1912 წლების პოლარული ექსპედიციას (ან „ფრამის“ მესამე მოგზაურობა) ხელმძღვანელობდა რუალ ამუნდსენი. ექსპედიციის მსვლელობისას მიღებულ იქნა მნიშვნელოვანი შედეგები, მიუხედავად იმისა, რომ იგი ტარდებოდა მწვავე კონკურენტული რბოლის დროს ბრიტანულ ექსპედიცია „ტერა-ნოვასთან“, რომელსაც რობერტ სკოტი უძღოდა წინ. ამუნდსენის მთავარი მიღწევა იყო სამხრეთ პოლუსის აღმოჩენა 1911 წლის 14 დეკემვერს. სკოტის გუნდმა პოლუსს 33 დღის შემდეგ მიაღწია და უკან დაბრუნებისას დაიღუპა.
კლერ ჰოლტი

კლერ რიანონ ჰოლტი ( დ. 11 ივნისი, 1988, ბრისბენი, ავსტრალია) — ავსტრალიელი მსახიობი. ცნობილია სერიალებიდან „2: უბრალოდ დაამატე წყალი“ — ემა გილბერტის როლით და „პირველშობილებიდან“ და „ვამპირის დღიურებიდან“ რებეკა მაიკლსონის როლით.

კლერ ჰოლტი დაიბადა ავსტრალიაში, ქალაქ ბრისბენში. დაამთავრა სტიუარტჰოლმის სკოლა 2005 წელს. დაკავებულია სპორტის რამდენიმე სახეობით: ცურვით, ფრენბურთით, წყალბურთით და ტაეკვანდოთი, რომელშიც მან შავი ქამარი აიღო.

2006 წელს კლერი „2: უბრალოდ დაამატე წყალში“ ემა გილბერტის როლზე დაამტკიცეს. სერიალის მესამე სეზონში მსახიობმა დატოვა შოუ და მან მონაწილეობა მიიღო ფილმში „წარგზავნილები 2“. ფილმის გადაღება სოფიაში მიმდინარეობდა. 2011 წლის აგვისტოს, კლერ ჰოლტი „ვამპირის დღიურებში“ რებეკას როლზე დაამტკიცეს. 2013 წლის 13 იანვარს, -მ განაცხადა, რომ კლერი დღიურების სპინ-ოფს, პირველშობილებს შეუერთდა, სადაც ის ისევ რებეკა მაიკლსონის როლს შეასრულებს.

-იმ 2011 წელს კლერ ჰოლტი 100 ყველაზე სექსუალურ ქალებს შორის 55-ე ნომრად დაასახელა.

ფილმოგრაფია
ტრანსანტარქტიკული მთები

ტრანსანტარქტიკული მთები — ქედი, რომელიც მდებარეობს ანტარქტიდაში ადერის კონცხსა (ვიქტორიას მიწის ჩრდილოეთი) და კოტსის მიწას შორის. ყოფს დასავლეთ და აღმოსავლეთ ანტარქტიდებს და შედგება ცალკეული მთათა სისტემებისგან, რომლებსაც, თავის მხრივ, ასევე ხშირად ყოფს უფრო პატარა ქედები. წარმოადგენს დიდ ჰორსტს. აგებულია კამბრიულისწინა მეტამორფული ქანებით, პალეოზოური და მეზოზოური დანალექი და მაგმური ქანებით. 1841 წელს ტრანსანტარქტიკული მთები ვიქტორიას მიწაზე პირველად დაინახა ჯეიმზ კლარკ როსის ინგლისურმა ექსპედიციამ.

პინგვინები, სელაპები და საზღვაო ფრინველები ცხოვრობენ როსის ზღვის სანაპიროზე, ვიქტორიას მიწაზე. შიდაკონტინენტალური რაიონების ბიომრავალფეროვნება გამოიხატება ლიქენებით, წყალმცენარეებით და სოკოებით.
ტერა-ნოვა (ხომალდი)

„ტერა-ნოვა“ ( — ნიუფაუნდლენდი) — ხის სამანძიანი, ორთქლის ძრავიანი ბარკი, რომელიც ააგეს შოტლანდიაში 1884 წელს საზღვაო კვლევებისთვის და რომელსაც იყებენდნენ ბრიტანეთის სამეცნიერო ექსპედიციებისთვის.

ტერა-ნოვას ექსპედიცია
1909 წელს ბარკი „ტერა-ნოვა“ 12,5 ათასი ფუნტი სტერლინგის ფასად შეიძინეს 1910-1913 წლების ბრიტანეთის ანტარქტიკული ექსპედიციისთვის, რომელიც ასევე ცნობილია, როგორც „ტერა-ნოვას ექსპედიცია“.

1910 წლის 15 ივნისს ტერა-ნოვამ კარდიფიდან გაცურა. ხომალდზე გატარდა მნიშვნელოვანი სამეცნიერო სამუშაო ბიოლოგიის, გეოლოგიის, გლაციოლოგიის და გეოფიზიკის დარგებში ვიქტორიას მიწისა და როსის შელფური მყინვარის სანაპიროებზე.

ევანზის კონცხზე დაზამთრების შემდეგ რობერტ სკოტმა ხუთ კაციანი გუნდის შემადგენლობით მიაღწია სამხრეთ პოლუს. პოლუსზე სკოტმა ნახა, რომ მათ ერთი თვით აჯობა რუალ ამუნდსენის გუნდმა. უკან დაბრუნებისას სკოტი და მისი მეგზურები დაიღუპნენ. სხეულები მხოლოდ შემდეგი ანტარქტიკული ზაფხულის დროს იპოვეს.
როლანდ ჰანტფორდი

როლანდ ჰანტფორდი (; დ. 4 სექტემბერი, 1927 — გ. 23 იანვარი, 2026) — ბრიტანელი ჟურნალისტი და ისეთი ცნობილი პოლარეთის მკვლევრების ბიოგრაფიების ავტორი, როგორებიც არიან: რობერტ სკოტი, რუალ ამუნდსენი, ერნესტ შეკლტონი, ფრიტიოფ ნანსენი. სამეფო ლიტერატურული საზოგადოების წევრი.

ბიოგრაფია
როლანდ ჰანტფორდი ცხოვრობს კემბრიჯში. იგი ადრე გაზეთ -ის კორესპონდენტი იყო სკანდინავიაში, გამოდიოდა სპორტის ზამთრის სახეობების დამკვირვებლად. 1986-დან 1987 წლამდე ირიცხებოდა წმინდა ანტონიას კოლეჯის სამეცნიერო თანაშემწედ ოქსფორდში.
უბრალოდ სისხლი

უბრალოდ სისხლი — ძმები კოენების სადებიუტო ფილმი. გამოვიდა 1984 წელს. მთავარ როლს ასრულებს რეჟისორ ჯოელ კოენის მეუღლე ფრენსის მაკდორმანდი.

როლებში
ჯონ გეცი - რეი
ფრენსის მაკდორმანდი - ები
დენ ჰიდეია - ჯულიან მერტი
მაიკლ ემეტ უოლში - ლორენ ვისერი
სემ-არტ უილიამსი - მორისი
დებორა ნოიმანი - დებრა
ჰოლი ჰანტერი - რეი
ადამიანი, რომელიც არ არსებობდა

ადამიანი, რომელიც არ არსებობდა — ძმები კოენების 2001 წლის შავ-თეთრი ფილმი.

სიუჟეტი
ფილმის მოქმედება 1940-იანი წლებიდ ჩრდილოეთ კალიფორნიაში მიმდინარეობს. ედ კრეინი არის მოკრძალებული და ჩუმი დალაქი. ის ეჭვობს, რომ ალკოჰოლიკი ცოლი მის ბოსთან ღალატობს. კლეიტონ ტოლივერისგან ის გაიგებს, რომ ახალ გამოგონებაში ინვესტირებთ დიდი ფულის შოვნა არის შესაძლებელი. ედ კრეინი გადაწყვეტს, დიდი ფული ცოლის საყვარელს, დეივს, გამოსძალოს და მას შანტაჟის წერილს გაუგზავნის, რომლითაც 10000 დოლარს სთხოვს. მას იმედი აქვს, რომ ფულსაც იშოვის და თან შურს იძიებს ღალატის გამო. დეივი ვერ ხვდება, რომ წერილი ედ კრეინმა გაუგზავნა, ეჭვი სულ სხვა პირზე აქვს და ედ კრეინს წერილის შესახებ ეტყვის. დეივი მოგვიანებით გაიგებს, რომ ფული ედ კრეინმა მიიღო, დაიბარებს მას, ეტყვის, რომ ყველაფერი იცის და ცემას დაუწყებს, რა დროსაც კრეინი მას მოკლავს. მკვლელობა ედის ცოლს დაბრალდება და მას დააპატიმრებენ. ედი დაიქირავებს ადვოკატს, რიდენშნაიდერს. ადვოკატისა და ცოლის წინაშე ედი მკვლელობას აღიარებს, თუმცა ადვოკატი მას არ უჯერებს, ფიქრობს, რომ ედი ცოლის გადასარჩენად იტყუება. რიდენშნაიდერი დაცვის სტრატეგიას მოიფიქრებს. დორისი, ედის ცოლი, თავს იკლავს. შემდეგ ედი ცდილობს, დაარწმუნოს ბირდი აბუნდასი, მიჰყვეს მუსიკალურ კარიერას. ბირდი მას მადლობის ნიშნად ორალურ სექსს სთავაზობს, ამ დროს კი დაბნეულ ედს ავტოშეჯახება მოუვა. ედს სიკვდილით სჯიან. დასჯის წინ ის საკუთარ ცხოვრებას იხსენებს და არაფერს ნანობს.

როლებში
ბილი ბობ თორნტონი - ედ კრეინი
ფრენსის მაკდორმანდი - დორის კრეინი
მაიკლ ბადალუჩო - ფრენკ რაფო
რიჩარდ ჯენკინსი - უოლტერ აბუნდასი
სკარლეტ იოჰანსონი - ბირდი აბუნდასი
ჯონ პოლიტო - კლეიტონ ტოლივერი
ჯონი შალოუბი - ფრედი რიდენშნაიდერი
ჯეიმზ განდოლფინი - დიდი დეივი

ჯილდოები
კანის კინოფესტივალის ჯილდო საუკეთესო რეჟისორი: ჯოელ კოენი
 საუკეთესო ოპერატურისთვის: როჯერ დიკინსი
გუმბათის ქვეშ (ტელესერიალი)

„გუმბათის ქვეშ“ — ამერიკული ტელესერიალი, რომლის პრემიერაც 2013 წლის 24 ივნისს –ზე შედგა. სერიალი ეყრდნობა სტივენ კინგის ამავე სახელწოდების წიგნს.

სერიალის მიმოხილვა
შემოდგომის ერთ წყნარ და მშვენიერ დღეს, ქალაქი ჩესტერსმილი, რომელიც შტატ მენში მდებარეობს, უეცრად იზოლირებული იქნა გარე სამყაროდან უხილავი გუმბათით. არ იჭერს მობილური, არ არის ინტერნეტი, რადიო მომსახურება შეზღუდულია. თვითმფრინავები გუმბათს ეჯახებიან და ძირს ვარდებიან, გუმბათის ახლოს მდებარე სახლები შუაზე იხლიჩება, ქალაქგარეთ გასული ხალხი შინ დაბრუნებას ვერ ახერხებს, მანქანები გუმბათთან შეჯახებისას ფეთქდებიან. სანამ ხელისუფლება გარედან ცდილობს მის მოშორებას, გუმბათში დამწყვდეული ადამიანები ცდილობენ გაიგონ, რა არის ეს გუმბათი, საიდან გაჩნდა და როდის გაქრება.

მსახიობები და პერსონაჟები
მთავარი როლები
მაიკ ფოგელი — დეილ „ბარბი“ ბარბარა
რეიჩელ ლეფევრი — ჯულია შამვეი
ნატალი მარტინესი — ლინდა ესკიველი
კოლინ ფორდი — ჯო მაკალისტერი
ბრიტ რობერტსონი — ენჯი მაკალისტერი
დინ ნორისი — ჯეიმზ „დიდი ჯიმ“ რენი
ალექსანდრე კოჰი — ჯეიმზ „ჯუნიორ“ რენი
ნიკოლას სტრონგი — ფილ ბაში
ჯოლინ პარდი — დოდი ვივერი
აიშა ჰინდსი — კეროლინ ჰილი
ო, ძმაო, სად ხარ?

„ო, ძმაო, სად ხარ?“ — ძმები კოენების 2000 წლის კომედიური სათავგადასავლო ფილმი. ფილმის დასახელება აღებულია პრესტონ სტერჯესის ფილმიდან „სალივანის მოგზაურობა“ (1942), რომლის პერსონჟი სწორედ ამ სათაურის ფილმის გადაღებას აპირებს.

სიუჟეტი
მოქმედება ხდება 1939 წელს, დიდი დეპრესიის დროს, შტატ მისისიპის სასოფლო რაიონებში. ყალთაბანდი ულისე ევერეტ მაკგილი სასჯელს იხდის ლიცენზიის გარეშე საადვოკატო საქმიანობისთვის. მისი მეუღლე გათხოვებას აპირებს და ევერეტი სასწრაფოდ უნდა გაიქცეს. მაგრამ ის კიდევ ორ ადამიანთან ერთადაა დაბმული. ამიტომ ევერეტი მათ უყვება ტყუილს, თითქოს მილიონი დოლარი მოიპარა და ეს ფული დამალული აქვს და თუ დროულად არ აიღებენ სამალავიდან, იქაურობა დაიტბორება ჰესის მშენებლობის გამო.

როლებში
ჯორჯ კლუნი — ულისე ევერეტ მაკგილი
ჯონ ტურტურო — პიტ ჰოგვალოპი
ტიმ ბლეიკ ნელსონი — დელმარ ო'დონელი
ჯონ გუდმენი — დიდი დენი
ჰოლი ჰანტერი — პენი მაკგილი
კრის ტომას კინგი — ტომი ჯონსონი
ჩარლზ დერნინგი — მენელაოს ო'დენიელი
მაიკლ ბადალუჩო — ჯორჯ ნელსონი
სტივენ რუტი — მისტერ ლუნდი

ჯილდოები
გამარჯვება
ოქროს გლობუსი
საუკეთესო მსახიობი კაცი მიუზიკლსა ან კომედიაში: ჯორჯ კლუნი

ნომინაციები
ოსკარი
საუკეთესო ოპერატორი: როჯერ დიკინსი
საუკეთესო ადაპტირებული სცენარი: ძმები კოენები
გიორგი სიჭინავა

პირადი ცხოვრება: ჰყავს ოთხი შვილი: გიორგი, მარინე, ნიკა, ნელი და ერთი შვილიშვილი ტატიანა.
გიორგი სიჭინავა (დ. 15 სექტემბერი, 1944, გაგრა, საქართველოს სსრ ) — ქართველი და საბჭოთა ფეხბურთელი, ნახევარმცველი. იცავდა თბილისის „დინამოსა“ და საბჭოთა კავშირის ეროვნული ნაკრების ღირსებას. საბჭოთა კავშირის საერთაშორისო კლასის სპორტის ოსტატი (1966). 2014 წელს მიენიჭა სპორტის რაინდის წოდება.

საკლუბო კარიერა
თამაშობდა გაგრის „ტორპედოში“ (1959), თბილისის „დინამოსა“ (1960–1969) და რუსთავის „მეტალურგში“ (1971–1972). საბჭოთა კავშირის უმაღლეს ლიგაში ითამაშა 162 მატჩი (8 გოლი). საბჭოთა კავშირის ჩემპიონი (1964) და ორგზის მესამე პრიზიორი (1962, 1967). იყო გაგრის საფეხბურთო სკოლის დირექტორი (1982­–1991).

სანაკრებო კარიერა
სიჭინავას დებიუტი საბჭოთა კავშირის ეროვნულ საფეხბურთო ნაკრებში შედგა 1964 წლის 22 ნოემბერს იუგოსლავიის წინააღმდეგ. მან იასპარეზა 1966 წლის მსოფლიო საფეხბურთო ჩემპიონატზე, სადაც სსრკ ნახევარფინალში გავიდა.

საინტერესო ფაქტები
1964 წლის 18 ნოემბრის „ოქროს მატჩის“ მონაწილე.

ოთხჯერ იყო დასახელებული საბჭოთა კავშირის წლის 33 საუკეთესო ფეხბურთელის სიაში.

1968 წელს თბილისის „დინამოს“ სტადიონის რადიორედაქციამ გამოაცხადა კონკურსი-კითხვარი, რომელსაც უნდა გამოევლინა საქართველოს ფეხბურთელთა სიმბოლური ნაკრები 1921 წლიდან 1968 წლამდე. რადიორედაქციამ მიიღო 780 საკონსკურსო წერილი. მიღებული წერილების საფუძველზე გიორგი სიჭინავა 451 ხმით აღნიშნული სიმბოლური ნაკრების შემადგენლობაში მოხვდა. გამოკითხვის შედეგად, საქართველოს 1921–1968 წლების სიმბოლურ ნაკრებში შევიდნენ: მეკარე: ვლადიმერ მარღანია; მცველები: ვლადიმერ ელოშვილი, ნიაზ ძიაპშიპა, მურთაზ ხურცილავა, გივი ჩოხელი; ნახევარმცველები: გიორგი სიჭინავა, შოთა იამანიძე; თავდამსხმელები: სლავა მეტრეველი, ბორის პაიჭაძე, ავთანდილ ღოღობერიძე, მიხეილ მესხი.

1997 წლის 25 სექტემბერს საქართველოს პრეზიდენტის ბრძანებულებით საქართველოში ფეხბურთის განვითარებაში შეტანილი დიდი წვლილისა და ახალგაზრდა სპორტსმენთა აღზრდის საქმეში მნიშვნელოვანი დამსახურებისათვის გიორგი სიჭინავა ღირსების ორდენით დაჯილდოვდა.

მიღწევები
საკლუბო
ეროვნული ჩემპიონატები
დინამო თბილისი
საბჭოთა კავშირის ჩემპიონატი
ჩემპიონი: 1964
ბრინჯაოს პრიზიორი (2): 1962, 1967
სანაკრებო
საბჭოთა კავშირი
მსოფლიო საფეხბურთო ჩემპიონატი
მეოთხე ადგილი: 1966
ინდივიდუალური

№2: 1964
№3: 1961, 1962, 1966
იუსტინიანა-პრიმა

იუსტინიანა პრიმა (, ცარიჩინ გრად) — ბიზანტიური ქალაქი, რომელიც არსებობდა 535-დან 615 წლამდე. დღეს, არქეოლოგიური ძეგლი ლებანესთან ახლოს, სამხრეთ სერბეთში. დააარსა იმპერატორმა იუსტინიანე -მა და იყო ცენტრალურ ბალკანეთს დაქვემდებარებული საარქიეპისკოპოსოს ცენტრი.

1979 წელს, იუსტინიანა-პრიმა სერბეთმა ქვეყნის განსაკუთრებული მნიშვნელობის არქეოლოგიური ძეგლების სიაში მოათავსა.
ისტორია
ქალაქი დაარსდა იმპერატორ იუსტინიანე -ის მიერ, მის დაბადების ადგილთან ტაურესიუმთან ახლოს. არსებობდა 535 წლიდან 615 წლამდე და იყო ცენტრალურ ბალკანეთს დაქვემდებარებული საარქიეპისკოპოსოს ცენტრი. დღეს, ამ ადგილას სოფელი ტაორია (სკოპიესთან ახლოს, ჩრდილოეთი მაკედონია). სერბი მკვლევარები ამ ძეგლს ასევე უკავშირებენ ბედერიანას, ადგილს სადაც იუსტინიანეს ბიძა და დამრიგებელი იუსტინე დაიბადა. ქალაქის არქიტექტურაში შერწყმული იყო კლასიკური და ქრისტიანული ელემენტები: აბანოები, ფორუმი და ქუჩები კოლონადებით. ტიპური ხმელთაშუაზღვიური შტრიხები კი — ბევრ ქრისტიანულ ტაძარზე აისახა.

535 წელს, იუსტინიანემ თავად გასცა ქალაქისა და იუსტინიანა-პრიმას არქისაეპისკოპოს დაარსების ბრძანება. ქალაქი, ამავდროულად, ილირიკის პრეფექტურის ცენტრი, სალონიკის ნაცვლად უნდა ყოფილიყო (ამ ფაქტის სისწორეზე ისტორიკოსები დავობენ).

იუსტინიანა-პრიმას ხანმოკლე არსებობის განმავლობაში, სალონიკს ადმინისტრაციული ფუნქციები პრაქტიკულად არ დაუკარგავს. მიუხედავად ამისა, ახლად დაარსებული ქალაქი არ იყო უმნიშვნელო: იუსტინიანა-პრიმა იუსტინიანეს ფავორიტ პროექტად მიიჩნევა. 545 წელს იმპერატორმა გამოსცა კიდევ ერთი კანონი, რომელიც ხაზს უსვამდა იუსტინიანა-პრიმას საეპისკოპოსო უფლებებსა და სტატუსს. ეს დასტურდება იმპერატორ იუსტინიანესა და გრიგოლ -ის საუკუნის ბოლოთი დათარიღებული მიმოწერით.

615 წელს ქალაქი დუნაის ჩრდილოეთიდან მოსულმა ავარიელებმა გაანადგურეს.

არქეოლოგიური ძეგლი
არქეოლოგიური გათხრები თითქმის 150 წელია ფრანგი მკვლევარების მონაწილეობით ტარდება.
სერბეთის ადმინისტრაციული დაყოფა

სერბეთის ადმინისტრაციული დაყოფა — სერბეთი არის უნიტარული სახელმწიფო. მისი ადმინისტრაციულ-ტერიტორიული ერთეულების სისტემა მოიცავს 2 ავტონომიურ მხარეს და 174 თემს და ქალაქს. რამდენადაც 28 თემი და 1 ქალაქი კოსოვოს ტერიტორიაზე მდებარეობს, რეალურად სერბეთის კონტროლირებად ტერიტორიაზე 117 თემი და 28 ქალაქია.

სტატისტიკური მიზნებისთვის სერბეთი ასევე იყოფა 29 ადმინისტრაციულ ოლქად.

ავტონომიები
სერბეთის შემადგენლობაში გამოიყოფა ორი ავტონომიური მხარე:
ავტონომიური მხარე ვოევოდინა, დედაქალაქი — ნოვი-სადი
ავტონომიური მხარე კოსოვო და მეტოხია, დედაქალაქი — პრიშტინა

კოსოვოსა და მეტოხიის ავტონომიური მხარის ტერიტორიაზე 2008 წლის 17 თებერვალს გამოცხადდა ნაწილობრივ აღიარებული სახელმწიფო — კოსოვოს რესპუბლიკა. ავტონომიური მხარის უდიდესი ნაწილი კონტროლირდება კოსოვოს რესპუბლიკის ხელისუფლების მიერ.

სერბეთის ტერიტორიის ნაწილს, რომელიც ორი ავტონომიური მხარის საზღვრებს იქითაა, ეწოდება ცენტრალური სერბეთი და თავის მხრივ არ წარმოადგენს ცალკეულ ადმინისტრაციულ ერთეულს და იმყოფება რესპუბლიკის ხელისუფლების პირდაპირ მორჩილებაში.

ადმინისტრაციული ოლქები
სერბეთის ტერიტორია დაყოფილია 29 ოლქად და ბელგრადად. ვოევოდინას ავტონომიური მხარის ტერიტორიაზე მდებარეობს 7 ოლქი, კოსოვოსა და მეტოხიის ტერიტორიაზე — 5 ოლქი, სერბეთის ცენტრალურ ნაწილში — 17.

ცენტრალური სერბეთი
ვოევოდინას ავტონომიური მხარე
კოსოვოსა და მეტოხიის ავტონომიური მხარე
თემი და ქალაქი
ადგილობრივი თვითმმართველობა სერბეთში ხორციელდება თემსა და ქალაქში . თემის ან ქალაქის ასამბლეა აირჩევა ოთხი წლის ვადით პირდაპირი წესით. ასევე აირჩევა თავმჯდომარე თემებში ან ქალაქისთავი ქალაქებში. ასამბლეა ირჩევს ვეჩეს.
ანზორ კავაზაშვილი

ანზორ კავაზაშვილი (დ. 19 ივლისი, 1940; ბათუმი, საქართველოს სსრ) — ქართველი და საბჭოთა ფეხბურთელი, თამაშობდა მეკარის პოზიციაზე. იყო საბჭოთა კავშირის ეროვნული ნაკრების წევრი. საბჭოთა კავშირის სპორტის დამსახურებული ოსტატი (1967).

სანაკრებო კარიერა
საბჭოთა კავშირის ეროვნული ნაკრების რიგებში ჩაატარა 29 მატჩი, ასევე მონაწილეობდა 1966 და 1970 წლის მსოფლიო საფეხბურთო ჩემპიონატში

სამწვრთნელო კარიერა
კარიერის დასრულების შემდეგ წვრთნიდა კოსტრომის „სპარტაკს“, ასევე ჩადისა და გვინეის ეროვნულ ნაკრებებს.

მიღწევები
საბჭოთა კავშირის ჩემპიონატი: 1965, 1969
საბჭოთა კავშირის თასი: 1968, 1971.
საბჭოთა კავშირის წლის საუკეთესო მეკარე: 1965, 1967.
საბჭოთა კავშირის სპორტის დამსახურებული ოსტატი: 1967 № 1682
ბელგრადის ოლქი

ბელგრადის ოლქი  — ცალკეული ტერიტორიული ერთეული ცენტრალურ სერბეთში თავისი ადგილობრივი თვითმმართველობით, მოიცავს ქვეყნის დედაქალაქ ბელგრადსა და მის შემოგარენს.

მოსახლეობა
ოლქში ცხოვრობს 1 576,1 ათასი ადამიანი, ანუ მთელი სერბეთის მოსახლეობის 21 % (2002 წლის აღწერის მონაცემებით, კოსოვოსა და მეტოხიის მხარის მონაცემების გარეშე). მოსახლეობის უმრავლესობას შეადგენენ სერბები (1417,2 ათასი., ანუ 90 %). ბელგრადის ოლქში ასევე ცხოვრობენ იუგოსლავები (22,2 ათასი ადამიანი), ჩერნოგორიელები (21,2 ათასი ადამიანი), ბოშები (19,2 ათასი ადამიანი), ხორვატები (10,4 ათასი ადამიანი), მაკედონიელები (8.4 ათასი ადამიანი) და სხვა.

ბელგრადსა და ოლქის სხვა ქალაქებში ცხოვრობს 1281,8 ათასი ადამიანი, ანუ ოლქის მთელი მოსახლეობის 81,3 % (2002 წლის აღწერა).